wannaphong/clean_thaiwikipedia huggingface dataset:
# พิธีปิดโอลิมปิกฤดูร้อน 2024
พิธีปิดโอลิมปิกฤดูร้อน 2024 จัดขึ้นที่สตาดเดอฟร็องส์ เมื่อวันที่ 11 สิงหาคม ค.ศ. 2024

ตามธรรมเนียมของโอลิมปิก พิธีปิดประกอบด้วยการนำเสนอสื่อวัฒนธรรมจากทั้งประเทศเจ้าภาพปัจจุบัน (ฝรั่งเศส) และประเทศเจ้าภาพถัดไป (สหรัฐอเมริกา) รวมถึงคำกล่าวปิดงานโดยประธานคณะกรรมการโอลิมปิกสากล โทมัส บัค และคณะกรรมการจัดการแข่งขันโอลิมปิกและพาราลิมปิก ปารีส 2024 โทนี เอสตองเก การส่งมอบธงโอลิมปิกอย่างเป็นทางการจากนายกเทศมนตรีกรุงปารีส แอนน์ อีดาลโก สู่นายกเทศมนตรีลอสแอนเจลิส คาเรน บาสส์ ซึ่งจะเป็นเจ้าภาพโอลิมปิกฤดูร้อน 2028 และการดับเพลิงโอลิมปิก พิธีนี้มีทั้งการถ่ายทอดสดและการนำเสนอผ่านวิดีโอ ซึ่งรวมถึงครึ่งหลังของการนำเสนอโอลิมปิกลอสแอนเจลิส 2028 ที่บันทึกไว้ล่วงหน้าในลองบีช รัฐแคลิฟอร์เนีย

 เพลงชาติ 
  เพลงชาติประเทศฝรั่งเศส – บรรเลงโดยวงออร์แคสตร์ ดีแวร์ตีเมิงโตภายใต้การควบคุมวงของ ซาเอีย ซิอูอานี  
  เพลงชาติประเทศกรีซ – บรรเลงโดยวงออร์แคสตร์ ดีแวร์ตีเมิงโตภายใต้การควบคุมวงของ ซาเอีย ซิอูอานี และคณะนักร้องเด็กแมทริส เดอ ฟงแตนโบล
  เพลงสดุดีโอลิมปิก – ขับร้องโดยคณะนักร้องเด็กแมทริส เดอ ฟงแตนโบล
  เพลงชาติสหรัฐอเมริกา – เฮอร์

 พิธีมอบเหรียญรางวัล 
  เพลงชาติประเทศเนเธอร์แลนด์

 หมายเหตุ
# นิวเซนจูรีโกลบอลเซ็นเตอร์
นิวเซนจูรีโกลบอลเซ็นเตอร์  เป็นอาคารแบบหลายวัตถุประสงค์ในเขตใหม่เทียนฟู เมืองเฉิงตู มณฑลเสฉวน ประเทศจีน ซึ่งเป็นอาคารที่ใหญ่ที่สุดในโลกนับจากพื้นที่ชั้นทั้งหมด โดยมีสถานีสถานีจินเฉิงพลาซ่าของรถไฟฟ้าเฉิงตูสาย 1 เป็นจุดบริการ
thumb|ทิวทัศน์ยามค่ำคืนของนิวเซนจูรีโกลบอลเซ็นเตอร์

 ขนาด 
อาคารสูง  มีฐานขนาด  และพื้นที่ชั้น  ทำให้เป็นอาคารที่มีพื้นที่ชั้นใหญ่ที่สุดเป็นอันดับสองของโลก
# จอช โอคอนเนอร์
จอช โอคอนเนอร์ (เกิด 20 พฤษภาคม ค.ศ. 1990) เป็นนักแสดงชาวอังกฤษ หลังจากฝึกที่โรงเรียนการละครบริสตอลโอลด์วิคแล้ว เขารับบทนักแสดงสมทบในละครโทรทัศน์หลายเรื่อง เช่น ดอกเตอร์ฮู ในปี ค.ศ. 2013 และ Peaky Blinders ในปี ค.ศ. 2014 เขาประสบความสำเร็จจากการรับบทนำในบทของเกษตรกรเลี้ยงแกะที่ยังคงเก็บความลับในภาพยนตร์ดราม่ารักเรื่อง God's Own Country (2017) ซึ่งทำให้เขาชนะรางวัลภาพยนตร์อิสระอังกฤษ

ในปี ค.ศ. 2021 โอคอนเนอร์ได้รับรางวัลไพรม์ไทม์เอมมี และ รางวัลลูกโลกทองคำ สำหรับบทบาทของเขาในบท เจ้าชายชาลส์แห่งเวลส์ ในซีรีส์ดราม่าของเน็ตฟลิกซ์เรื่อง เดอะคราวน์ (2019–2020) หลังจากนั้นเขาได้แสดงในภาพยนตร์ดราม่าย้อนยุคเรื่อง Emma (2020) คอมเมดี้ดราม่าเรื่อง La chimera (2023) และภาพยนตร์กีฬารักเรื่อง Challengers (2024)
# ความสว่างของโลก
"ความสว่างของโลก" (; Phṓs tou kósmou) เป็นวลีที่พระเยซูทรงใช้กล่าวถึงพระองค์เองและสาวกของพระองค์ในพันธสัญญาใหม่Names and Titles of the Lord Jesus Christ by Charles Spear 2003  page 226 วลีนี้ถูกบันทึกในพระวรสารนักบุญมัทธิว (5:14–16) และพระวรสารนักบุญยอห์น (8:12) มีความเกี่ยวข้องอย่างใกลชิดกับอุปมาเรื่องเกลือและความสว่างและตะเกียงใต้ถังซึ่งก็ปรากฏในคำเทศนาบนภูเขาของพระเยซู

 บันทึกในพระวรสาร 
upright=1.75|thumb|พระคริสต์ทรงเป็นความสว่างแท้ โดยฮันส์ ฮ็อลไบน์ (ผู้ลูก) 
 การทรงกล่าวถึงพระองค์เอง 
ใน พระเยซูทรงใช้วลี "ความสว่างของโลก" ในการกล่าวถึงพระองค์เองระหว่างตรัสโต้ตอบกับพวกยิว โดยพระองค์ตรัสว่า:

 
พระเยซูทรงอ้างเรื่องพระองค์ทรงเป็นความสว่างของโลกอีกครั้งใน ระหว่างการอัศจรรย์เรื่องการทรงรักษาคนตาบอดแต่กำเนิด โดยตรัสว่า:
New Testament christology by Frank J. Matera 1999  page 235

ตราบใดที่เรายังอยู่ในโลก เราก็เป็นความสว่างของโลก

เหตุการณ์นี้นำไปสู่ เมื่อพระเยซูทรงอธิบายเป็นนับว่าพระองค์เสด็จมาในโลกนี้เพื่อทำให้คนตาบอดมองเห็นได้

ในบริบททางคริสตวิทยา การใช้วลีเรียกว่าความสว่างของโลกมีความคล้ายคลึงกับวลีเรียกว่าอาหารแห่งชีวิตใน ซึ่งพระเยซูตรัสว่า "เราเป็นอาหารแห่งชีวิต คนที่มาหาเราจะไม่หิว และคนที่วางใจในเราจะไม่กระหายอีกเลย"Christology in Context by Marinus de Jonge 1988  page 147 ข้อยืนยันเหล่านี้สร้างจากแก่นทางคริสตวิทยาของ เมื่อพระเยซูทรงอ้างพระองค์ทรงครอบครองชีวิตเช่นเดียวกับพระบิดา และทรงมอบชีวิตนั้นให้กับเหล่าผู้ที่ติดตามพระองค์The person of Christ by Gerrit Cornelis Berkouwer 1954  page 163 วลีว่า "ความสว่างของโลก" นั้นพระองค์ทรงใช้กล่าวถึงพระองค์เองในทางเดียวกันกับใน

ความสว่างได้รับการกำหนดให้เป็นชีวิต ดังที่ระบุใน "พระองค์ทรงเป็นแหล่งชีวิต และชีวิตนั้นเป็นความสว่างของมนุษย์" ผู้ที่มีความเชื่อผ่านทางพระองค์จะมีชีวิตนิรันดร์ ในพระวรสารนักบุญยอห์น "ความมืดปรากฏในความไร้ความสว่าง คือความไร้ชีวิตนิรันดร์" และความมืดนั้นหมายถึงความตายทางจิตวิญญาณBaylis, Charles P., "The Meaning of Walking "In the Darkness" (1 John 1:6)." Bibliotheca Sacra 149, no. 594 (1992). 219

 การทรงกล่าวถึงสาวกของพระองค์ 
พระเยซูยังทรงใช้วลี "ความสว่างของโลก" ในการกล่าวถึงสาวกของพระองค์ในมัทธิว 5:14:

การนำ "แสงสว่างเปรียบเทียบกับความมืด" เช่นนี้ยังปรากฏใน 1 ยอห์น 1:5 ซึ่งใช้กล่าวถึงพระเจ้าว่า "พระเจ้าทรงเป็นความสว่าง และความมืดในพระองค์ไม่มีเลย"John by H. A. Ironside 2006  pages 199-202
# พวกนักปราชญ์ในคัมภีร์ไบเบิล
ในศาสนาคริสต์ พวกนักปราชญ์ หรือ พวกโหราจารย์ (( หรือ  ; เอกพจน์: ; ยังรู้จักในคำเรียกว่า Three Wise Men, Three Kings และ Three Magi) เป็นกลุ่มชาวต่างชาติที่มีชื่อเสียงผู้เข้าเฝ้าพระเยซูหลังการประสูติ แล้วถวายเครื่องบรรณาการคือทองคำ กำยาน และมดยอบเพื่อนมัสการพระองค์ พวกนักปราชญ์ได้รับการฉลองเพื่อการรำลึกในวันสมโภชพระคริสต์แสดงองค์ ซึ่งบางครั้งเรียกว่า "วันสามกษัตริย์" (Three Kings Day) พวกนักปราชญ์มักปรากฏในงานเฉลิมฉลองการประสูติของพระเยซูในวันคริสต์มาส 

พวกนักปราชญ์ปรากฏเฉพาะในพระวรสารนักบุญมัทธิวซึ่งระบุว่าพวกนักปราชญ์มา "จากทิศตะวันออก" (กรีก: ἀπὸ ἀνατολῶν - apo anatolōn) เพื่อนมัสการ "ผู้ที่ทรงบังเกิดมาเป็นกษัตริย์ของชนชาติยิว" ไม่มีการระบุชื่อ ถิ่นกำเนิด ลักษณะ และจำนวนนักปราชญ์ที่แน่นอนในคัมภีร์ไบเบิล ข้อมูลเหล่านี้มีการอนุมานหรือหรือมีประเพณีของศาสนาคริสต์ในยุคหลังที่ระบุไว้ ในศาสนาคริสต์ตะวันตก มักถือกันว่านักปราชญ์เหล่านี้มีจำนวน 3 คนซึ่งสอดคล้องกับจำนวนเครื่องบรรณาการGeza Vermes, The Nativity: History and Legend, London, Penguin, 2006, p. 22 ในศาสนาคริสต์ตะวันออกโดยเฉพาะคริสตจักรซีรีแอก มักระบุจำนวนนักปราชญ์เป็น 12 คนMetzger, 24 [80] ในทำนองเดียวกัน สถานะทางสังคมของพวกนักปราชญ์ก็ไม่เคยถูกระบุไว้ แม้ว่าบางคำแปลคัมภีร์ไบเบิลระบุว่าพวกนักปราชญ์เป็นโหราจารย์ แต่ก็มีคำแปลมากขึ้นเรื่อย ๆ ที่ระบุว่านักปราชญ์เหล่านี้เป็นกษัตริย์ ตั้งแต่คริสต์ศตวรรษที่ 3 เป็นอย่างน้อย ซึ่งสอดคล้องกับการตีความคำเผยพระวจนะในพันธสัญญาเดิมโดยคริสต์ศาสนิกชนว่าพระเมสสิยาห์จะทรงได้รับการนมัสการจากเหล่ากษัตริย์

ความลึกลับของตัวตนและภูมิหลังของเหล่านักปราชญ์ ประกอบกับความสำคัญทางเทววิทยาของนักปราชญ์เหล่านี้ ทำให้เหล่านักปราชญ์เป็นบุคคลสำคัญในประเพณีศาสนาคริสต์ นักปราชญ์เหล่านี้ได้รับการยกย่องเป็นนักบุญ หรือกระทั่งเป็นมรณสักขีในหลายชุมชนคริสต์ศาสนิกชน และเป็นหัวข้อของงานศิลปะ ตำนาน และจารีตประเพณีจำนวนมาก ผู้สังเกตการณ์ทั้งทางโลกและทางศาสนาคริสต์เห็นว่าพวกนักปราชญ์มักใช้เป็นสิ่งสื่อความหมายเพื่อแสดงความคิด สัญลักษณ์ และแก่นสาร นักวิชาการบางคนมองว่าพวกนักปราชญ์เป็นบุคคลในตำนานมากกว่าจะเป็นบุคคลที่มีตัวตนจริงในประวัติศาสตร์Marcus Borg, 'The Meaning of the Birth Stories' in Marcus Borg, N T Wright, The Meaning of Jesus: Two Visions (Harper One, 1999) page 179: "I (and most mainline scholars) do not see these stories as historically factual."
# เทสลาออโตไพลอต
thumb
เทสลาออโตไพลอต  เป็นระบบช่วยเหลือผู้ขับขี่ขั้นสูง (ADAS) ที่พัฒนาโดยเทสลา ซึ่งเป็นการทำให้รถยนต์สามารถทำงานอัตโนมัติบางส่วน (การทำงานระดับ 2) ตามที่สหพันธ์วิศวกรยานยนต์กำหนด เทสลาให้บริการ "ออโตไพลอตพื้นฐาน" ในรถทุกคัน ซึ่งรวมถึง การรักษากลางเลน และ การควบคุมความเร็วอัตโนมัติที่รับรู้การจราจร เจ้าของรถสามารถซื้อหรือสมัครใช้บริการ ฟูล เซลฟ์-ไดร์ฟวิ่ง (FSD) ซึ่งเพิ่มฟังก์ชันการนำทางที่กึ่งอัตโนมัติที่สามารถตอบสนองต่อสัญญาณไฟจราจรและป้ายหยุด ความช่วยเหลือในการเปลี่ยนเลน การจอดรถอัตโนมัติ และความสามารถในการเรียกรถจากโรงจอดหรือที่จอดรถ

ความตั้งใจของบริษัทคือการให้บริการการขับขี่อัตโนมัติเต็มรูปแบบ (ระดับ 5) ในอนาคต โดยยอมรับว่ามีอุปสรรคทางเทคนิคและข้อบังคับที่ต้องข้ามผ่านเพื่อให้บรรลุเป้าหมายนี้ ชื่อ "ออโตไพลอต" และ "ฟูล เซลฟ์-ไดร์ฟวิ่ง" ยังเป็นที่ถกเถียงกัน เนื่องจากยานพาหนะยังคงอยู่ในระดับ 2 และยังไม่ใช่ "การขับขี่อัตโนมัติเต็มรูปแบบ" และต้องการการดูแลจากผู้ขับขี่อย่างต่อเนื่อง

บริษัทอ้างว่า คุณสมบัติเหล่านี้ช่วยลดอุบัติเหตุที่เกิดจากการละเลยและความเหนื่อยล้าจากการขับขี่ระยะยาวได้ การชนและการเสียชีวิตที่เกี่ยวข้องกับรถยนต์เทสลาที่เปิดใช้งานออโตไพลอตได้ดึงดูดความสนใจจากสื่อและหน่วยงานรัฐบาล ผู้สังเกตการณ์ในอุตสาหกรรมและนักวิชาการได้วิจารณ์การตัดสินใจของเทสลาที่ใช้ผู้บริโภคที่ไม่ได้รับการฝึกฝนเพื่อทดสอบคุณสมบัติในเวอร์ชันเบต้า ว่าเป็นการกระทำที่อันตรายและไร้ความรับผิดชอบ

ตั้งแต่ปี ค.ศ. 2013 ซีอีโอของเทสลา อีลอน มัสก์ ได้ทำนายผิดพลาดเกี่ยวกับการที่เทสลาจะบรรลุความสามารถในการขับขี่อัตโนมัติระดับ 5 ภายในหนึ่งถึงสามปี และล่าสุดทำนายว่าจะเกิดขึ้นในปลายปี ค.ศ. 2023
# Haemanthus montanus
Haemanthus montanus เป็นพืชดอกที่ออกดอกตลอดปีและเป็นพืชหัวอยู่ในสกุล Haemanthushttp://redlist.sanbi.org/species.php?species=2085-27 SANBI Redlist สปีชีส์นี้มีถิ่นกำเนิดในกัวเต็ง, ควาซูลู-นาตาล, มพุมาลังกา, ภาคตะวันตกเฉียงเหนือ, แอฟริกาใต้ และ บอตสวานา
http://plantsoftheworldonline.org/taxon/urn:lsid:ipni.org:names:77177207-1 Plants of the World Online
# A23a
ภูเขาน้ำแข็ง A23a เป็นแผ่นภูเขาน้ำแข็งขนาดใหญ่ที่เกิดจากการแยกตัวออกจากแผ่นน้ำแข็งฟิลช์เนอร์-รอนเน ในปี ค.ศ. 1986 มันติดอยู่กับพื้นทะเลมาหลายปีจนกระทั่งเริ่มเคลื่อนที่ในปี ค.ศ. 2020 มีพื้นที่ประมาณ  ทำให้มันเป็นภูเขาน้ำแข็งที่ใหญ่ที่สุดในโลกขณะนี้

ฐานดรุจนายาที่ 1 ซึ่งเดิมตั้งอยู่บนแผ่นน้ำแข็งฟิลช์เนอร์-รอนเน แต่เมื่อมันแตกออก ฐานนี้ก็อยู่บนภูเขาน้ำแข็งด้วย หลังจากนั้นจึงมีภารกิจช่วยเหลือโดยเริ่มต้นขึ้นในปี ค.ศ. 1987 และในที่สุดได้ย้าย/เปลี่ยนชื่อฐานเป็นดรุจนายาที่ 3

ในเดือนพฤศจิกายน ค.ศ. 2023 A23a ถูกติดตามว่าเคลื่อนผ่านปลายด้านเหนือของคาบสมุทรแอนตาร์กติก และมุ่งหน้าไปยังมหาสมุทรใต้ เมื่อวันที่ 1 ธันวาคม ค.ศ. 2023 ภูเขาน้ำแข็งถูกพบโดเรือสำรวจขั้วโลก อาร์อาร์เอส เซอร์ เดวิด แอตเทนโบโรห์ ที่นอกสุดของคาบสมุทรแอนตาร์กติก ด้วยความเร็ว 10 นอต เรือใช้เวลาหลายชั่วโมงในการแล่นตามสองด้านของภูเขาน้ำแข็ง A23a คาดว่าจะปล่อยฝุ่นแร่จำนวนมากเมื่อมันละลาย ดังนั้นเรือจึงเก็บตัวอย่างน้ำรอบขอบภูเขาน้ำแข็ง

เมื่อวันที่ 14 มกราคม ค.ศ. 2024 โครงสร้างส่วนโค้งที่แปลกตาซึ่งเกิดจากการกระทำของคลื่นบน A23a ถูกบันทึกโดยโดรนที่ควบคุมโดยริชาร์ด ซิดีย์ และหัวหน้าคณะสำรวจ เอียน สตราชาน ภาพที่พวกเขาบันทึกไว้ถูกเผยแพร่อย่างกว้างขวางโดย บีบีซี และ ซีเอ็นเอ็น ในช่วงต้นเดือนเมษายน ค.ศ. 2024 ภูเขาน้ำแข็งได้เข้าสู่กระแสน้ำหมุนรอบแอนตาร์กติก แต่ยังคงอยู่ในที่เดิมเนื่องจากติดอยู่ในเทย์เลอร์คอลัมน์ — ซึ่งได้รับการยืนยันในเดือนสิงหาคม ค.ศ. 2024 — เหนือภูเขาใต้ทะเลแบงก์พิรี ใกล้หมู่เกาะเซาท์ออร์คนีย์ห่างจากคาบสมุทรแอนตาร์กติกประมาณ 375 ไมล์ โดยหมุนทวนเข็มนาฬิกาประมาณ 15 องศาในแต่ละวัน ในเดือนธันวาคม ค.ศ. 2024 บริติชแอนตาร์กติกเซอร์เวย์ (BAS) รายงานว่า ภูเขาน้ำแข็งได้ออกจากเทย์เลอร์คอลัมน์ และเริ่มเคลื่อนที่ไปทางเหนือผ่านมหาสมุทรใต้

บีเอเอสคาดว่า A23a จะตามกระแสน้ำหมุนเวียนรอบแอนตาร์กติกไปยังเกาะเกาะเซาท์จอร์เจียในมหาสมุทรแอตแลนติกใต้ ที่ซึ่งมันจะเผชิญกับน้ำที่อุ่นขึ้นและแตกออกเป็นภูเขาน้ำแข็งขนาดเล็กลง
# นิโคลัส อเล็กซานเดอร์ ชาเวซ
นิโคลัส อเล็กซานเดอร์ ชาเวซ (เกิด 6 กันยายน ค.ศ. 1999)  เป็นนักแสดงชาวอเมริกัน เขาแสดงเป็น สเปนเซอร์ คาสซาดีน ในละครโทรทัศน์เรื่อง General Hospital ของเอบีซี ตั้งแต่ปี ค.ศ. 2021 ถึง 2024 ซึ่งทำให้เขาได้รับ รางวัลเอ็มมีเดย์ไทม์สาขาผู้แสดงรุ่นเยาว์ยอดเยี่ยมในละครโทรทัศน์ เขารับบทเป็น ไลล์ เมนเดซ ในซีรีส์ดราม่าเรื่อง Monsters: The Lyle and Erik Menendez Story และบาทหลวงชาร์ลี เมย์ฮิว ในซีรีส์สยองขวัญเรื่อง Grotesquerie ซึ่งทั้งสองเรื่องเป็นการร่วมสร้างโดย ไรอัน เมอร์ฟี ในปี ค.ศ. 2024

 ผลงานการแสดง 
+ บทบาทการแสดง ปี ชื่อเรื่อง บทบาท หมายเหตุ อ้างอิง 2021–2024 General Hospital สเปนเซอร์ คาสซาดีน ตัวละครประจำในซีรีส์  2022 Crushed เจสัน เคอร์ติส ภาพยนตร์ต้นฉบับของ Tubi  2024 Monsters: The Lyle and Erik Menendez Story ไลล์ เมนเดซ ตัวละครหลัก  Grotesquerie บาทหลวงชาร์ลี เมย์ฮิว ตัวละครหลัก  2025 Untitled I Know What You Did Last Summer sequel  กำลังถ่ายทำ
# บีดียู
บีดียู (; ย่อมาจาก Boys Define Universe) เป็นวงบอยแบนด์จากเกาหลีใต้ที่ก่อตั้งขึ้นผ่านรายการแข่งขันเรียลลิตี้ของเอ็มเน็ตชื่อ บิลด์อัพ: โวคอลบอยกรุ๊ปเซอร์ไววัล และได้รับการจัดการโดยออร์กามิวสิค วงประกอบด้วยสมาชิกสี่คน ได้แก่ บิทแซออน, ซึงฮุน, เจย์ ชัง, และ คิม มิน-ซอ พวกเขาเดบิวต์ในวันที่ 26 มิถุนายน ค.ศ. 2024 ด้วยอีพี (EP) ชื่อ Wishpool โดยวงนี้จะยังคงทำกิจกรรมไปอีกสองปี

 ผลงานเพลง 

 อีพี 
+ รายชื่ออีพีพร้อมรายละเอียด ได้แก่ การจัดอันดับในชาร์ต และยอดขาย ชื่อ รายละเอียด การจัดอันดับชาร์ต ยอดขาย KOR Wishpool 
 วางจำหน่าย: 26 มิถุนายน 2024
 สังกัด: Orca Music
 รูปแบบ: ซีดี, ดาวน์โหลดดิจิทัล, สตรีมมิ่ง 13 
 KOR: 29,031ยอดขายสะสมของ Wishpool:
# เจย์ ชัง
เจย์ สตีเวน คาพอสซี (เกิด 8 มีนาคม ค.ศ. 2001) หรือที่รู้จักในชื่อ เจย์ ชัง  เป็นนักร้องชาวอเมริกันที่อาศัยอยู่ในเกาหลีใต้ เขาเป็นสมาชิกของวงบอยแบนด์เกาหลีใต้ชื่อวันแพกต์ ซึ่งก่อตั้งโดยอาร์มาดาเอนเตอร์เทนเมนท์ในเดือนพฤศจิกายน ค.ศ. 2023 และ บีดียู ซึ่งก่อตั้งผ่านรายการแข่งขันเรียลลิตี้ บิลด์อัพ: โวคอลบอยกรุ๊ปเซอร์ไววัล ในเดือนมีนาคม ค.ศ. 2024

เขาเปิดตัวเดี่ยวครั้งแรกในวันที่ 23 พฤศจิกายน ค.ศ. 2020 ด้วยซิงเกิล "Is You" และออกอีพีแรกของเขาชื่อ Late Night ในวันที่ 17 ตุลาคม ค.ศ. 2023

 ผลงานเพลง 
 อีพี 
+ รายชื่ออีพี แสดงรายละเอียดได้แก่ อันดับในชาร์ต, และยอดขาย ชื่อ รายละเอียด อันดับในชาร์ต ยอดขาย KORตำแหน่งสูงสุดใน Circle Album Chart:
 
  Late Night 
 วันที่วางจำหน่าย: 17 ตุลาคม 2023
 ค่ายเพลง: FM Entertainment
 รูปแบบ: CD, ดาวน์โหลดดิจิทัล, สตรีมมิ่ง 22 
 KOR: 6,949 Neigborhood 
 กำหนดวางจำหน่าย: 22 พฤศจิกายน 2024
 ค่ายเพลง: FM Entertainment
 รูปแบบ: CD, ดาวน์โหลดดิจิทัล, สตรีมมิ่ง 44 KOR: 3,226Cumulative Sales of Neighborhood:
 
 

 หมายเหตุ
# กีฬาหมากรุกในโอลิมปิกฤดูร้อน 2000
กีฬาหมากรุก เป็นกีฬาสาธิตแบบไม่เป็นทางการในโอลิมปิกฤดูร้อน 2000 ที่ซิดนีย์ โดยมีคณะกรรมการโอลิมปิกสากล (IOC) เป็นผู้ดูแลการแข่งขันระหว่าง วิศวนาถ อานันท์ จากอินเดีย และ อเล็กซี ชีรอฟ จากสเปน ซึ่งจัดขึ้นในหมู่บ้านโอลิมปิกซิดนีย์ การแข่งขันจัดในรูปแบบหมากรุกความเร็ว ซึ่งผู้เล่นแต่ละคนมีเวลาเล่นทั้งหมด 30 นาที ทั้งสองเกมจบลงด้วยผลเสมอ

สหพันธ์หมากรุกนานาชาติ ได้รับการรับรองจากไอโอซีในปี ค.ศ. 1999 หมากรุกยังไม่เคยปรากฏในกีฬาโอลิมปิกก่อนหรือหลังปี ค.ศ. 2000 แม้จะถูกบรรจุในสัปดาห์กีฬาอีสปอร์ตโอลิมปิก 2023 ซึ่งจัดโดยคณะกรรมการโอลิมปิกสากล (IOC)
# ตำบลท่าพริก
ท่าพริก เป็นตำบลในอำเภอเมืองตราด จังหวัดตราด โดยมีพื้นที่ทั้งหมดอยู่ในเขตของเทศบาลตำบลท่าพริกเนินทราย เป็นชุมชนที่รองรับในด้านแหล่งที่อยู่อาศัยของเมืองตราด

 ที่ตั้งและอาณาเขต 
ตำบลท่าพริกมีอาณาเขตติดต่อกับเขตการปกครองข้างเคียงดังต่อไปนี้ วันที่ 4 มิถุนายน พ.ศ. 2542

 ทิศเหนือ ติดต่อกับตำบลท่ากุ่ม
 ทิศตะวันออก ติดต่อกับตำบลตะกางและตำบลท่ากุ่ม
 ทิศใต้ ติดต่อกับอ่าวไทย
 ทิศตะวันตก ติดต่อกับตำบลเนินทราย
thumb|275x275px|ป่าชายเลนปากคลองท่าพริก

 ประวัติ 
ตำบลท่าพริก เป็นตำบลเก่าแก่ของอำเภอบางพระ จังหวัดตราด วันที่ 5 ตุลาคม พ.ศ. 2467 ชื่อ "ท่าพริก" มาจากเดิมตรงท่าน้ำศาลเจ้าพ่อท่าพริก มีต้นพริกใหญ่ขึ้นอยู่หนึ่งต้นลำต้นสูงใหญ่มาก ครั้นต้องการเก็บเมล็ดพริกไปรับประทานต้องใช้ไม้สอยหรือใช้เก้าอี้มารองรับ ประกอบกับท่าน้ำแห่งนี้เป็นบริเวณที่ชาวบ้านใช้เป็นท่าน้ำเทียบเรือสินค้า มีเรือใบลำใหญ่บรรทุกสินค้า เช่น มูลเป็ด มูลไก่ กากปลา หรือสินค้าอื่นที่ชาวบ้านหาได้นำมาขายที่นี่ ชาวบ้านจึงเรียกว่า ท่าพริกประวัติตำบลท่าพริก อำเภอเมืองตราด จังหวัดตราด - ศูนย์ข้อมูลกลางทางวัฒนธรรม กระทรวงวัฒนธรรม สืบค้นเมื่อวันที่ 11 พฤศจิกายน พ.ศ. 2567  ปี พ.ศ. 2490 ขุนสนิทประชาราษฎร์ ผู้ว่าราชการจังหวัดตราด ได้แยกพื้นที่หมู่ 5 บ้านจันทิ, หมู่ 6 บ้านเสม็ดแดง, หมู่ 7 บ้านท่ากุ่ม และหมู่ 8 บ้านทุ่งไก่ดัก ของตำบลท่าพริก รวม 4 หมู่บ้าน ไปตั้งเป็น ตำบลท่ากุ่ม วันที่ 10 มิถุนายน พ.ศ. 2490 

ปี พ.ศ. 2534 นายอมร อนันตชัย ผู้ว่าราชการจังหวัดตราด ร่วมกับกำนันตำบลสามชุก ผู้ใหญ่บ้านและผู้นำชุมชน ได้พิจารณาพื้นที่ตำบลท่าพริก และตำบลเนินทราย โดยเฉพาะชุมชนท่าพริกเป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลท่าพริก ในปี พ.ศ. 2536 วันที่ 23 สิงหาคมพ.ศ. 2536 และตั้งขึ้นเป็นเทศบาลตำบล วันที่ 24 กุมภาพันธ์ พ.ศ. 2542 ด้วยผลของกฎหมาย 

ปี พ.ศ. 2546 เขตองค์การบริหารส่วนตำบลท่าพริกมีพื้นที่ 6 หมู่บ้าน ประชากร 1,443 คน และมี 474 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2546 (เขตตำบลท่าพริก (เฉพาะนอกเขตเทศบาลตำบลท่าพริกเนินทราย) อำเภอเมืองตราด จังหวัดตราด) สืบค้นเมื่อวันที่ 15 มีนาคม พ.ศ. 2567 บางส่วนอยู่ในเขตเทศบาลตำบลท่าพริกเนินทราย โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมองค์การบริหารส่วนตำบลท่าพริกเข้ากับเทศบาลตำบลท่าพริกเนินทราย ในปี พ.ศ. 2547 วันที่ 9 กรกฎาคม พ.ศ. 2547 ทำให้ตำบลท่าพริกอยู่ในเขตเทศบาลตำบลท่าพริกเนินทรายทั้งหมด

 การแบ่งเขตการปกครอง 
ตำบลท่าพริกแบ่งพื้นที่การปกครองออกเป็น 6 หมู่บ้าน ได้แก่
 หมู่ที่ 1 บ้านกลาง
 หมู่ที่ 2 บ้านท่าพริก
 หมู่ที่ 3 บ้านไร่พรง
 หมู่ที่ 4 บ้านตรอกแซง
 หมู่ที่ 5 บ้านหนองน้ำจืด
 หมู่ที่ 6 บ้านคลองนา
 อ้างอิง 

ท่าพริก
# หวัง ฉาง
หวัง ฉาง (; เกิด 7 พฤษภาคม ค.ศ. 2001) เป็นนักกีฬาแบดมินตันชาวจีน เขาเป็นแชมป์ประเภทชายคู่ในการแข่งขันเยาวชนชิงแชมป์โลก และแชมป์การแข่งขันเยาวชนชิงแชมป์เอเชียสองครั้ง ร่วมกับ ตี้ จื่อเจี้ยน เขาเป็นส่วนหนึ่งของทีมชาติจีนที่ชนะใน สุธีรมานคัพ 2023 และร่วมกับ เหลียง เว่ยเคิง ได้รับเหรียญทองแดงในการแข่งขันแบดมินตันชิงแชมป์โลก 2023 ในประเภทชายคู่ หวังและเหลียงทำสถิติอันดับโลกสูงสุดที่อันดับ 1 เมื่อวันที่ 31 ตุลาคม ค.ศ. 2023

 ความสำเร็จ 
 โอลิมปิก 
ชายคู่
 ปี สถานที่แข่งขัน คู่หู คู่แข่ง คะแนน ผลการแข่งขัน 2024 อารีนาพอร์เตเดอลาชาแปล, ปารีส, ฝรั่งเศส  เหลียงเว่ยเคิง  หลี่หยาง หวังฉีหลิน 17–21, 21–18, 19–21 16px เงิน

 ชิงแชมป์โลก 
ชายคู่
 ปี สถานที่แข่งขัน คู่หู คู่แข่ง คะแนน ผลการแข่งขัน 2023 รอยัลอารีนา,โคเปนเฮเกน, เดนมาร์ก  เหลียงเว่ยเคิง  คิมแอสทรัป แอนเดอร์สสคารัปรัสมุสเซน 21–17, 18–21, 19–21 Bronze ทองแดง

 ชิงแชมป์เอเชีย 
ชายคู่
 ปี สถานที่แข่งขัน คู่หู คู่แข่ง คะแนน ผลการแข่งขัน 2024 ศูนย์กีฬาโอลิมปิกหนิงปัว,หนิงปัว, จีน  เหลียงเว่ยเคิง  โก๊ะซื่อเฟย นูร์อิซซุดดิน 21–17, 15–21, 21–10 Gold ทอง
# คลองบ้านพร้าว
คลองบ้านพร้าว เป็นคลองในตำบลเชียงรากใหญ่ อำเภอสามโคก จังหวัดปทุมธานี แยกจากคลองเปรมประชากร ที่บ้านบางพูด ไหลไปลงแม่น้ำเจ้าพระยาฝั่งซ้ายที่วัดบ้านพร้าวนอก คลองมีความยาว 7 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓)

ในหนังสือ ประวัติชาติไทย แต่งโดยพระบริหารเทพธานี ซึ่งเป็นเจ้าเมืองปทุมธานีในราว พ.ศ. 2469–2471 ระบุว่า "เมืองสามโคกเดิมอยู่ปากคลองบ้านพร้าว ตำบลบ้านงิ้ว ที่วัดพญาเมือง"

แต่เดิมตั้งแต่คลองบ้านพร้าวเชื่อมต่อกับคลองบางหลวงเชียงราก เป็นแม่น้ำเจ้าพระยาสายเดิม จนในสมัยสมเด็จพระเจ้าทรงธรรม (พ.ศ. 2150–2151) ได้มีการขุด คลองลัดเกร็ดใหญ่ (ตั้งแต่วัดมะขามถึงปากคลองบ้านพร้าว) ซึ่งปัจจุบันได้กลายมาเป็นแม่น้ำเจ้าพระยา

บริเวณบ้านท้องคุ้งซึ่งอยู่ตั้งแต่ปากคลองบ้านพร้าวฝั่งใต้ไปถึงวัดสำแล เป็นหมู่บ้านชาวมอญซึ่งอพยพมาจากเมืองสำแล อยู่ในเขตเมืองเมาะระมิงค์
# อับบักกีโอ
อับบักกีโอ (,) เป็นอาหารอิตาลีที่ทำจากเนื้อลูกแกะในแบบฉบับของอาหารโรม นิยมรับประทานทั่วภาคกลางของประเทศอิตาลีในฐานะอาหารประจำเทศกาลอีสเตอร์และคริสต์มาส อับบักกีโอเป็นผลิตภัณฑ์ที่ได้รับการคุ้มครองด้วยตราสิ่งบ่งชี้ทางภูมิศาสตร์ที่ได้รับการคุ้มครอง  ของสหภาพยุโรป
# แอร์พอดแมกซ์
แอร์พอดแมกซ์  เป็นหูฟังไร้สายแบบครอบหู ที่ออกแบบโดยแอปเปิล และเปิดตัวเมื่อวันที่ 15 ธันวาคม ค.ศ. 2020 โดยเป็นตัวเลือกระดับสูงสุดในกลุ่มผลิตภัณฑ์แอร์พอด วางจำหน่ายควบคู่กับแอร์พอดรุ่นพื้นฐาน และ แอร์พอดโปรรุ่นระดับกลาง

ความแตกต่างหลักของแอร์พอดแมกซ์จากแอร์พอดระดับกลาง ได้แก่ การออกแบบแบบครอบหูที่มีลำโพงขนาดใหญ่ขึ้น การเพิ่มดิจิทัลคราวน์ของแอปเปิล (ที่พบในแอปเปิลวอตช์), ตัวเลือกสีที่หลากหลายขึ้น และอายุการใช้งานแบตเตอรี่ที่ยาวนานกว่า

 ภาพรวม 

แอปเปิลประกาศเปิดตัวแอร์พอดส์แม็กซ์เมื่อวันที่ 8 ธันวาคม ค.ศ. 2020 ผ่านทางข่าวประชาสัมพันธ์ และเริ่มวางจำหน่ายในวันที่ 15 ธันวาคม ค.ศ. 2020 โดยแอร์พอดส์แม็กซ์มีการออกแบบในรูปแบบหูฟังครอบหู

แอร์พอดส์แม็กซ์มีให้เลือกทั้งหมด 5 สี ได้แก่ สีเทาสเปซเกรย์ สีเงิน สีฟ้าสกายบลู สีเขียว และสีชมพู ผู้ใช้สามารถเลือกสีสำหรับแผ่นรองหูฟังและตัวเครื่องภายนอกแยกกันได้ รวมทั้งหมด 25 รูปแบบสีที่แตกต่างกัน (หรือ 125 รูปแบบหากใช้แผ่นรองหูฟังสองสีที่แตกต่างกัน)

รุ่นปรับปรุงของแอร์พอดส์แม็กซ์เปิดตัวเมื่อวันที่ 20 กันยายน ค.ศ. 2024 โดยมีการชาร์จด้วย USB-C และสีใหม่ ได้แก่ สีมิดไนท์ สีสตาร์ไลท์ สีฟ้า สีม่วง และสีส้ม
# จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดนครราชสีมา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 5 เขตเลือกตั้ง มีสมาชิกสภาผู้แทนราษฎรได้ 15 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4 • เขต 5
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครราชสีมา และอำเภอสูงเนิน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง และอำเภอปักธงชัย

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอครบุรี, อำเภอโชคชัย, อำเภอจักราช, อำเภอห้วยแถลง, อำเภอเสิงสาง และอำเภอหนองบุนนาก

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอโนนสูง, อำเภอประทาย, อำเภอพิมาย, อำเภอชุมพวง และกิ่งอำเภอโนนแดง

 เขตเลือกตั้งที่ 5 
เขตการเลือกตั้งที่ 5 ประกอบด้วยอำเภอบัวใหญ่, อำเภอคง, อำเภอขามสะแกแสง, อำเภอขามทะเลสอ, อำเภอโนนไทย, อำเภอบ้านเหลื่อม และกิ่งอำเภอแก้งสนามนาง
# การเลือกตั้งนายกองค์การบริหารส่วนจังหวัดนครราชสีมา พ.ศ. 2568
การเลือกตั้งนายกองค์การบริหารส่วนจังหวัดนครราชสีมา พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดนครราชสีมา พ.ศ. 2568

 ภาพรวม 
 ผลการเลือกตั้งนายกองค์การบริหารส่วนจังหวัด (รวมทั้งจังหวัดนครราชสีมา) 
สังกัด ผู้สมัคร คะแนนเสียง  จน.  %  +/–  พรรคเพื่อไทย  ยลดา หวังศุภกิจโกศล   63.91%    อิสระ	  มารุต ชุ่มขุนทด
    18.69%    อิสระ	  ทักษิณ เขื่อนโคกสูง
    13.35%    อิสระ	  นิติรักษ์ ฟักกระโทก
    4.05%  ผลรวม    100.00%  –

 ผลการเลือกตั้งนายกองค์การบริหารส่วนจังหวัด (รายเขตเลือกตั้ง) 

 ผู้สมัครนายกองค์การบริหารส่วนจังหวัด 
มีผู้สมัครรับเลือกตั้ง คน ดังนี้

 ผู้สมัคร  สังกัด  หมายเลข ทักษิณ เขื่อนโคกสูง  อิสระ <center>1<center> ยลดา หวังศุภกิจโกศล  พรรคเพื่อไทย  <center> 2<center> มารุต ชุ่มขุนทด  อิสระ <center>3<center>นิติรักษ์ ฟักกระโทก  อิสระ  <center>4<center>

 หมายเลข : 1 ทักษิณ เขื่อนโคกสูง 
ผู้สมัครสมาชิกสภาผู้แทนราษฎร พรรคเพื่อชาติ นครราชสีมา เขต 4 พ.ศ. 2562เปิดใจ ผู้สมัคร ส.ส.พรรคเพื่อชาติ เปลี่ยนชื่อเป็น “ทักษิณ” เพื่อให้ชาวบ้านจำได้ง่าย

 หมายเลข : 2 ยลดา หวังศุภกิจโกศล 
อดีตนายกองค์การบริหารส่วนจังหวัดนครราชสีมา ลงสมัครในนาม พรรคเพื่อไทย "ทักษิณ" เปิดตัว "เจ๊หน่อย" ภรรยา "กำนันป้อ" ชิงเก้าอี้นายก อบจ.โคราช

 หมายเลข : 3 มารุต ชุ่มขุนทด	 
อดีตสมาชิกพรรคก้าวไกล และปัจจุบันสังกัดพรรคประชาชน ซึ่งพรรคไม่ส่งลง จึงลงสมัครในนามอิสระ‘กอล์ฟ’ มารุต ชุ่มขุนทด ท้าชิงบ้านใหญ่โรงแป้ง สนามเลือกตั้ง‘นายก อบจ.’

 หมายเลข : 4 ร้อยตำรวจเอก นิติรักษ์ ฟักกระโทก 

 ผลการเลือกตั้งนายกองค์การบริหารส่วนจังหวัด
# มัสยิดอิบรอฮีม อัลอิบรอฮีม
มัสยิดอิบรอฮีม อัลอิบรอฮีม  มีอีกชื่อว่า มัสยิดสมเด็จพระราชาธิบดีฟะฮัด บิน อับดุลอะซีซ อาล ซะอูด หรือ มัสยิดผู้อารักขามัสยิดศักดิ์สิทธิ์ทั้งสอง เป็นมัสยิดบริเวณยูโรปาพอยต์ในยิบรอลตาร์ คาบสมุทรที่เชื่อมสเปนตอนใต้ ซึ่งเป็นดินแดนโพ้นทะเลของบริเตน มัสยิดหันทางใต้ไปยังช่องแคบยิบรอลตาร์และประเทศโมร็อกโกหลายกิโลเมตร

ภาพรวม
มัสยิดนี้เป็นของขวัญจากพระเจ้าฟะฮัดแห่งซาอุดีอาระเบียและใช้เวลาสร้าง 2 ปีด้วยต้นทุนประมาณ 5 ล้านปอนด์สเตอร์ลิง มัสยิดนี้เปิดให้บริการอย่างเป็นทางการในวันที่ 8 สิงหาคม ค.ศ. 1997 มัสยิดนี้เป็นมัสยิดที่อยู่ทางใต้สุดของยุโรปภาคพื้นทวีป และกล่าวกันว่าเป็นหนึ่งในมัสยิดที่ใหญ่ที่สุดที่สร้างในประเทศที่ไม่ใช่โลกมุสลิม

มัสยิดอิบรอฮีม อัลอิบรอฮีม มีอีกชื่อว่า มัสยิดสมเด็จพระราชาธิบดีฟะฮัด บิน อับดุลอะซีซ อาล ซะอูด เป็นหนึ่งในสถานที่ที่มักมีผู้เข้าชมมากที่สุดในยิบรอลตาร์ ชั้นแรกมีห้องเรียน 6 ห้อง หอประชุม ห้องสมุด ครัว ห้องน้ำ ที่พักคนดูแล ห้องเก็บศพ สำนักงานเพื่อการบริหาร และบ้านของอิหม่าม 

หอละหมาดหลักตั้งอยู่ที่ชั้นสองของตัวอาคาร เมื่อเข้าไปในบริเวณละหมาดจะเห็นโคมระย้าทองเหลืองแท้ 9 ดวงบนเพดาน โคมระย้าหนึ่งอันห้อยลงมาจากโดมขนาดใหญ่ที่อยู่สูงมาก ผนังเป็นหินอ่อนนำเข้าทอดยาวไปทั่วทั้งมัสยิด หอละหมาดหญิงตั้งอยู่ชั้นล่างร่วมกับสถานเลี้ยงเด็กที่มองเห็นห้องละหมาดหลัก มุสลิมที่อาศัยอยู่ในยิบรอลตาร์ใช้งานมัสยิดอิบรอฮีม อัลอิบรอฮีมในชีวิตประจำวัน และเปิดให้ประชาชนทั่วไปเข้าชม

พื้นที่
พื้นที่มัสยิดยังมีโรงเรียน ห้องสมุด และห้องบรรยาย โดยเป็นมัสยิดแห่งเดียวที่สร้างขึ้นเพื่อจุดประสงค์นี้ในยิบรอลตาร์ ซึ่งเป็นดินแดนที่มีประชากรมุสลิมมากกว่า 1,000 คน หรือประมาณร้อยละ 4 ของประชากรยิบรอลตาร์ทั้งหมดตามสำมะโนยิบรอลตาร์ ค.ศ. 2001
# แม่น้ำปะซูนดอง
แม่น้ำปะซูนดอง  เป็นแม่น้ำที่ไหลลงสู่แม่น้ำย่างกุ้งเมืองย่างกุ้ง ซึ่งเมืองย่างกุ้งตั้งขึ้น ณ พื้นที่บรรจบกันของแม่น้ำย่างกุ้งทางทิศตะวันตกและทิศใต้กับแม่น้ำปะซูนดองทางทิศตะวันออก พื้นที่โดยรอบปะซูนดองมีชาวพม่าเชื้อสายอินเดียอาศัยอยู่หนาแน่น ระฆังพระเจ้าธรรมเจดีย์ซึ่งเป็นหนึ่งในระฆังที่ใหญ่ที่สุดในโลกจมลงไปในแม่น้ำใน ค.ศ. 1608 เมื่อฟีลีปึ ดึ บรีตู อี นีโกตึ เจ้าเมืองสิเรียม ขนย้ายระฆังออกจากเจดีย์ชเวดากอง